Document ID: 32012D0728

SKLEP KOMISIJE
z dne 23. novembra 2012
o nevključitvi bifentrina za 18. vrsto izdelkov v Prilogo I, IA ali IB k Direktivi 98/8/ES Evropskega parlamenta in Sveta o dajanju biocidnih pripravkov v promet
(notificirano pod dokumentarno številko C(2012) 8442)
(Besedilo velja za EGP)
(2012/728/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (1) in zlasti drugega pododstavka člena 16(2) Direktive,
ob upoštevanju naslednjega:
(1)
Uredba Komisije (ES) št. 1451/2007 z dne 4. decembra 2007 o drugi fazi desetletnega delovnega programa iz člena 16(2) Direktive 98/8/ES Evropskega parlamenta in Sveta o dajanju biocidnih pripravkov v promet (2) določa seznam aktivnih snovi, ki se ocenijo glede njihove možne vključitve v Prilogo I, IA ali IB k Direktivi 98/8/ES. Navedeni seznam vključuje bifentrin.
(2)
Na podlagi Uredbe (ES) št. 1451/2007 je bila v skladu s členom 11(2) Direktive 98/8/ES opravljena presoja bifentrina glede uporabe v 18. vrsti izdelkov (insekticidih, akaricidih in pripravkih za nadzor drugih členonožcev), kot je opredeljena v Prilogi V k navedeni direktivi.
(3)
Francija, ki je bila imenovana za državo članico poročevalko, je 2. novembra 2009 v skladu s členom 14(4) in (6) Uredbe (ES) št. 1451/2007 Komisiji poslala poročilo pristojnega organa in priporočilo.
(4)
Države članice in Komisija so pregledale poročilo pristojnega organa. V skladu s členom 15(4) Uredbe (ES) št. 1451/2007 so bile ugotovitve pregleda 25. maja 2012 v Stalnem odboru za biocidne pripravke vključene v poročilo o oceni.
(5)
Presoja je pokazala, da za biocidne pripravke, ki se uporabljajo kot insekticidi, akaricidi in pripravki za nadzor drugih členonožcev ter vsebujejo bifentrin, ni mogoče pričakovati, da izpolnjujejo zahteve iz člena 5 Direktive 98/8/ES. Scenariji iz ocene okoljskega tveganja so pokazali nesprejemljivo tveganje za vodni ekosistem. Zato bifentrina ni primerno vključiti za uporabo v 18. vrsti izdelkov v Prilogah I, IA ali IB k Direktivi 98/8/ES.
(6)
Zaradi pravne varnosti bi bilo treba določiti datum, po katerem se biocidni pripravki 18. vrste izdelkov, ki vsebujejo bifentrin, ne bi smeli več dajati v promet, in sicer ob upoštevanju nesprejemljivih učinkov teh izdelkov in legitimnih pričakovanj proizvajalcev teh izdelkov.
(7)
Ukrepi, predvideni s tem sklepom, so v skladu z mnenjem Stalnega odbora za biocidne pripravke -
SPREJELA NASLEDNJI SKLEP:
Člen 1
Bifentrin (št. CAS 82657-04-3) se ne vključi v Prilogo I, IA ali IB k Direktivi 98/8/ES za 18. vrsto izdelkov.
Člen 2
Za namene člena 4(2) Uredbe (ES) št. 1451/2007 se biocidni pripravki 18. vrste izdelkov z vsebnostjo bifentrina (št. CAS 82657-04-3) od 1. maja 2013 naprej ne dajejo več v promet.
Člen 3
Ta sklep je naslovljen na države članice.
V Bruslju, 23. novembra 2012

Labels: 3
6